అమెరికా స్టాక్‌ మార్కెట్‌లో ఆర్థిక నేరం
-  భారతీయుడి అరెస్ట్‌
 న్యూయార్క్‌: అమెరికాలోని స్టాక్‌ మార్కెట్‌లో ఆర్ధిక నేరానికి పాల్పడిన భారత సంతతికి చెందిన స్టాక్‌ బ్రోకర్‌ ప్రణవ్‌ పటేల్‌ (35)ను ఫెడరల్‌ బ్యూరో అధికారులు అరెస్ట్‌ చేసి తీవ్రమైన ఆర్ధిక నేరాలను మోపారు. ఫ్లోరిడా స్టాక్‌ బ్రోకర్‌ అయినా ప్రణవ్‌ సుమారు 871.54 కోట్ల (సుమారు 131 మిలియన్‌ డాలర్లు) కుంభకోణానికి పాల్పడ్డాడని ఎఫ్‌బి అధికారుల ఆరోపణ. పటేల్‌ సహా మరో తొమ్మిది మందిపై అధికారులు కేసులు నమోదు చేశారు. వీరంతా అమెరికా స్టాక్‌ మార్కెట్‌ నాస్‌డాక్‌ లోని ఫోర్స్‌ ఫీల్డ్‌ ఎనర్జీ షేర్ల ధరను అక్రమంగా పెంచి భారీ కుంభకోణానికి పాల్పడినట్టు ఫెడరల్‌ ప్రాసిక్యూటర్‌ రాబర్ట్‌ ఎల్‌ కాపెర్స్‌ పేర్కొన్నారు. తక్కువ పెట్టుబడితో పాటు, వ్యాపార కార్యక్రమాలను లేకుండారనే, వేల కోట్ల డాలర్ల వ్యాపారాన్ని నెరేవేర్చుతున్నట్లు ఇతర పెట్టుబడిదారులను నమ్మించారన్నారు. దీంతో ఈ కంపెనీలో ఇన్వెస్ట్‌ చేసిన పెట్టుబడిదారులు రూ.871 కోట్లు నష్టపోయారని ఎఫ్‌బిఐ అసిస్టెంట్‌ డైరెక్టర్‌ డియాగో రోడ్రిగ్యూజ్‌ పేర్కొన్నారు. యుఎస్‌లోని ఫోర్ట్‌ లాడర్డల్‌ ఫెడరల్‌ కోర్టులో పటేల్‌ను హాజరుపర్చిన అధికారులు అనంతరం న్యాయ విచారణ కోసం బ్రూక్లిన్‌ కు తరలించారు.
మీ స్నేహితులకు రికమెండ్ చెయ్యండి